Han ga en demonstrasjon for medisinske studenter ved Massachusetts General Hospital i Boston i 1845. En av tilhørerne hadde vondt i en tann, og Wells ble oppfordret til å vise at lystgass fungerte som smertelindring og ta ut tannen. Men gassen var feildosert og pasienten skrek ut i smerte. Tilhørerne hånet Wells og forlot auditoriet og ropte «Humbug! Humbug!» På grunn av denne hendelsen ble Wells diskreditert i medisinske kretser. Senere fjernet likevel Wells med hell en av sine egne tenner etter å ha pustet inn lystgass, og beviste med det at det fungerte.